இதன்பொருள் உள்பெறு புள்ளி உருவு ஆகும்= புறத்துப் பெறும் புள்ளியோடு உள்ளாற்பெறும் புள்ளி மகரத்திற்கு வடிவாம். (அஃதின்மை பகரத்திற்கு வடிவாம்.) உதாரணம்: ம, ப எனக் கண்டுகொள்க. (உள்ளாற்பெறும் புள்ளி குறுகிய மகரத்திற்கு வடிவாம் என்பதே, இச்சூத்திரத்திற்கு நேர் உரை. ஏகாரம் ஈற்றசை). நூற்பா:15 (மெய்யினியற்கை) மெய்யி னியற்கை புள்ளியொடு நிலையல். (15)      மெய்யின் இயற்கை புள்ளியொடு நிலையல். இஃது, உயிர்மெய்யோடு தனிமெய்யிடை வடிவு வேற்றுமை செய்தல் நுதலிற்று. இதன்பொருள் மெய்யின் இயற்கை= தனிமெய்யினது இயல்பு;  புள்ளியொடு நிலையல்= புள்ளியொடு நிற்றல். (உயிர்மெய்யினது இயல்பு புள்ளியின்றி நிற்றல்).